Jy kan nie 'n ou Jakkals nuwe Maniere leer nie – christianityworks
Home / FRESH / Jy kan nie 'n ou Jakkals nuwe Maniere leer nie
Matteus 19:26 Jesus het reguit na hulle gekyk en gesê: "Vir mense is dit onmoontlik, maar vir God is alles moontlik."
Verandering is konstant. Dit lyk asof niks ooit dieselfde bly nie, want God is altyd besig met vernuwing. En tog kan verandering, selfs positiewe verandering, ontstellend, selfs stresvol, wees. Hoe goed hanteer jy verandering?
Hulle sê dat dit moeilik kan wees om 'n ou jakkals nuwe maniere te leer.
'n Paar jaar gelede het ek 'n kat met die naam, Doggy, besit. (Nogal snaaks, maar oulik, nè?) Ons het vir Doggy 'n klein skuilinkie met een van daardie kat-deurtjies onder die braai in die agterplaas gebou. Al wat sy dus moes doen, was om daarop te druk om in en uit te gaan. Sy was mal oor haar 'huisie'. Dit was warm en droog, maar sy het aanvanklik 'n bietjie gesukkel om die deur te gebruik.
Ek wonder soms of ons nie ook so is nie. God verander dinge. Hy doen iets nuuts, iets goeds, maar iets wat ons nie verwag het nie; met die gevolg dat dit ons uit ons gemaksone forseer.
En dan sit ons net daar, soos die kat, en kyk daarna en wonder: "Nou hoe gaan dit werk?" Ek het al so gevoel, en ek is redelik seker dat jy ook al so gevoel het.
Jesus het dit in 'n ander konteks gesê, maar dit is 'n universele geestelike beginsel.
As God iets nuuts in ons lewens doen, moet ons dit met al twee hande vasgryp, eerder as om terug te staan. En dan sal jy uiteindelik ontdek, dat God heeltemal in staat is om dít te doen, wat vir ons onmoontlik is.